Document ID: 31978R2234

ΚΑΝΟΝΙΣΜΟΣ (ΕΟΚ) αριθ. 2234/78 ΤΗΣ ΕΠΙΤΡΟΠΗΣ της 26ης Σεπτεμβρίου 1978 περί τροποποιήσεως του κανονισμού (ΕΟΚ) αριθ. 1024/78 "περί των ενεργειών που προορίζονται να διευρύνουν την αγορά γαλακτοκομικών προϊόντων στο εξωτερικό της Κοινότητος"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1079/77 του Συμβουλίου, της 17ης Μαΐου 1977, περί εισφοράς συνυπευθυνότητος και περί μέτρων που προορίζονται να διευρύνουν την αγορά στον τομέα του γάλακτος και των γαλακτοκομικών προϊόντων(1), όπως τροποποιήθηκε από τον κανονισμό (ΕΟΚ) αριθ. 1001/78(2), και ιδίως το άρθρο 4,
Εκτιμώντας:
ότι σύμφωνα με το άρθρο 3 παράγραφος 2 του κανονισμού (ΕΟΚ) αριθ. 1024/78 της Επιτροπής, της 19ης Μαΐου 1978, περί ενεργειών που προορίζονται να διευρύνουν την κοινοτική αγορά των γαλακτοκομικών προϊόντων στο εξωτερικό της Κοινότητος(3), όπως τροποποιήθηκε από τον κανονισμό (ΕΟΚ) αριθ. 1804/78(4), οι προτάσεις οι σχετικές με τις εν λόγω ενέργειες πρέπει να υποβληθούν πριν από την 1η Οκτωβρίου 1978-
ότι η προθεσμία αυτή κρίνεται πολύ βραχεία- ότι για την καλή προπαρασκευή των προτάσεων είναι αναγκαίο να παραταθεί-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 3 παράγραφος 2 του κανονισμού (ΕΟΚ) αριθ. 1024/78, η ημερομηνία "1η Οκτωβρίου 1978" αντικαθίσταται από την "1η Δεκεμβρίου 1978".
Άρθρο 2
Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 26 Σεπτεμβρίου 1978.

Labels: 7
3
17